પાટણ અને સિધ્ધપુર શહેરમાં અંદાજે ઘણા માસથી બ્રાઉન સુગરનો ધંધો ફૂલ્યો ફાલ્યો હતો અને તેની સ્થાનિક સમાજિક કાર્યકરો દ્વારા પોલીસ મથકોમાં રજૂઆત પણ થઇ હતી ત્યારે બન્ને જીલ્લાના મુખ્ય શહેરમાં યુવાધન બ્રાઉન સુગરના રવાડે ચડી રહ્યું હતું અને બ્રાઉન સુગર અને ગાંજો સપ્લાય પણ થતો અને વેચાણ પણ થતું હતું ત્યારે પાટણ શહેર એ ડીવીઝન પોલીસ અને સિધ્ધપુર બિંદુ સરોવર વિસ્તારની પોલીસ શું આ કારોબારથી અજાણ હશે કે કેમ સોદાગરો કે સપ્લાયરો પોલીસની આંખમાં ધૂળ નાખી નશીલા પર્દાર્થોનું વેચાણ કરતાં હશે. જો કે એલસીબીએ આ રેકેટનો આખરે પર્દાફાશ કર્યો છે.